CELEX: 32010R0152
Language: mt
Date: 2010-02-23 00:00:00
Title: Regolament tal-Kummissjoni (UE) Nru 152/2010 tat- 23 ta’ Frar 2010 dwar il-klassifikazzjoni ta' ċerti prodotti fin-Nomenklatura Magħquda

25.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 48/3
            
         REGOLAMENT TAL-KUMMISSJONI (UE) Nru 152/2010
   tat-23 ta’ Frar 2010
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura statistika u tariffarja u dwar it-Tariffa Doganali Komuni (1), u speċjalment l-Artikolu 9(1)(a), tiegħu,
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet speċifiċi tal-Unjoni, bil-għan tal-applikazzjoni ta’ tariffi u miżuri oħra relatati mal-kummerċ tal-oġġetti.
            
         
               (3)
            
            
               Skont dawk ir-regoli ġenerali, il-prodotti msemmija fil-kolonna nru (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikata fil-kolonna nru (2), minħabba r-raġunijiet stabbiliti fil-kolonna nru (3) ta' dik it-tabella.
            
         
               (4)
            
            
               Huwa xieraq li jkun stipulat li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta' oġġetti fin-Nomenklatura Magħquda, iżda li mhijiex skont dan ir-Regolament, tkun tista', għal perjodu ta' tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità (2).
            
         
               (5)
            
            
               Il-miżuri previsti f'dan ir-Regolament tfasslu b’konformità mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella kif tidher fl-Anness għandhom ikunu klassifikati fi ħdan in-Nomenklatura Magħquda taħt il-kodiċi tan-NM indikat fil-kolonna (2) ta' dik it-tabella.
   Artikolu 2
   Informazzjoni tariffarja li torbot maħruġa mill-awtoritajiet doganali tal-Istati Membri, li ma tikkonformax ma' dan ir-Regolament, tista' tibqa’ tkun invokata għal perjodu ta' tliet xhur taħt l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jkun vinkolanti fit-totalità tiegħu, u direttament applikabbli fl-Istati Membri kollha.
      Magħmul fi Brussell, it-23 ta’ Frar 2010.
      
         
            Għall-Kummissjoni, f’isem il-President,
         
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Prodott magħmul minn kejbils tal-elettriku ħodor skuri li jinkorpora 160 lampa tal-filiment ċkejknin (1,5 V/0,5 W), bil-ħġieġa trasparenti, maqgħudin flimkien biex jiffurmaw xibka ta' 320 × 150 ċm (li tissejjaħ “xibka tad-dawl”). Ix-xbieki individwali fix-xibka ghandhom qisien ta’ 19 × 19-il ċm biex b'hekk id-distanza bejn kull lampa hija madwar 19-il ċm.
                  Il-prodott huwa ppreżentat f’pakkett għall-bejgħ bl-imnut flimkien ma’ transformer statiku ta’ 24 V, tmien pads li jeħlu bil-pressjoni tal-arja li għandhom grampun biex iddendel magħhom u għaxar lampi żejda.
                  Ix-xibka tad-dawl tista' tintuża kemm ġewwa d-djar kif ukoll ‘il barra minnhom.
                  Il-prodott huwa maħsub biex iżżejjen bih, pereżempju, għat-tiżjin ta’ siġra tal-Milied jew xi tieqa.
               
               
                  9405 30 00 
               
               
                  Il-klassifikazzjoni hija stabbilita mir-Regoli Ġenerali 1 u 6 għall-interpretazzjoni tan-Nomenklatura Magħquda u l-kliem tal-kodiċi tan-NM 9405  u 9405 30 00 .
                  Minħabba l-qisien li għandha, ix-xibka tista' faċilment tgħatti u tkopri siġra tal-Milied. Il-kulur tal-kejbils u x-xbieki individwali b’qisien ta’ 19 × 19-il ċm, li permezz tagħhom ix-xibka tista' tinġibed ‘il ġewwa u tgħatti t-truf tal-friegħi tas-siġra, jiżguraw li, meta jinxtegħlu l-lampi, il-wajers u l-lampi jibqgħu ma jidhrux filwaqt li d-dawl mormi minnhom jidher minn barra, u jippovdi effett ta’ tiżjin uniformi.
                  Minkejja li l-prodott jista’ jintuża għal raġunijiet oħra, l-għan tiegħu u l-karatteristiċi li jistgħu jiġu identifikati jindikaw li huwa maħsub biex iżejjen siġra tal-Milied bid-dawl.
                  Għalhekk, il-prodott għandu jiġi kklassifkat taħt il-kodiċi tan-NM 9405 30 00  bħala sett tad-dawl tat-tip li jintuża fis-siġar tad-Dawl.